ไทยเฮทดเจ็บ เชือดกัมพูชา 2-1 ประเดิมชัยคัดยู23เอเชีย
เจนรบ สำเภาดี หลุดไปซัดประตูชัยในช่วงทดเวลาเจ็บ ช่วยให้ทีมไทยพลิกกลับมาเฉือนชนะทีมกัมพูชา 2-1 แบบหืดจับ ประเดิม 3 แต้มแรกในศึกลูกหนังยู 23 ชิงแชมป์เอเชีย 2016 รอบคัดเลือก กลุ่มจี โดยนัดต่อไปจะดวลกับทีมฟิลิปปินส์ 29 มี.ค.นี้,ฟุตบอลอายุไม่เกิน 23 ปี ชิงแชมป์เอเชีย 2016 รอบคัดเลือก กลุ่มจี วันศุกร์ที่ 27 มีนาคม ทีมไทย ซึ่งรับเป็นเจ้าภาพจัดการแข่งขัน ประเดิมสนามนัดแรกพบกับทีมกัมพูชา ที่สนามราชมังคลากีฬาสถาน,เกมครึ่งแรกผ่านไป 7 นาที ทีมไทยบุกมากกว่า และได้ลองยิงเข้ากรอบครั้งแรกจาก นฤบดินทร์ วีรวัฒโนดม แต่บอลเข้ามืออุม เสเรรัต พอดี,ถึงนาทีที่ 12 กัมพูชาที่บุกน้อยกว่า กลับได้ประตูนำ 1-0 จากลูกยิงฟรีคิกสุดสวยระยะกว่า 25 หลา ของ ปรัก โมนี อุดม,ทีมไทยได้เสียวในนาทีที่ 17 จากลูกยิงไกลของธนบูรณ์ เกษารัตน์ แต่เสเรรัตพุ่งทุบบอลได้หวุดหวิด,จากนั้นในนาทีที่ 21 ปกรณ์ เปรมภักดิ์ รับหน้าที่ปั่นฟรีคิกระยะกว่า 30 หลา บอลมุดลงจะเข้าอยู่แล้ว แต่เสเรรัตยังพุ่งปัดบอลออกไปได้ อีก 2 นาทีต่อมา ไทยชวดได้ประตูเหลือเชื่อ เมื่อภิญโญ อินพินิจ ได้บอลหลุดเข้าไปซัดในเขตโทษ แต่บอลไปชนกองหลังคู่แข่งออกหลัง,ไทยได้ลุ้นประตูตีเสมอในนาทีที่ 37 จากลูกโหม่งของชญาวัต ศรีนาวงษ์ แต่บอลผ่านหน้าประตูออกหลังไป ช่วงท้าย แข้งไทยบุกกดดันหนัก แต่ทำประตูตีเสมอยังไม่ได้ หมดครึ่งแรก กัมพูชานำอยู่ 1-0,เริ่มเกมครึ่งหลัง ทีมไทยยังครองบอลบุกต่อเนื่อง และผ่านไปถึงนาทีที่ 57 แฟนบอลช้างศึกได้เฮลั่นสนาม เมื่อภิญโญวิ่งเข้าโฉบซัดบอลเต็มเท้าในเขตโทษเข้าประตูไป ตีเสมอให้ทีมไทยเป็น 1-1,พอตีเสมอได้ ทีมไทยยังบุกต่อเนื่อง นาทีที่ 64 ปกรณ์ เปรมภักดิ์ ได้ปั่นฟรีคิกระยะ 20 หลา หน้าประตู แต่บอลเข้ามือเสเรรัตอย่างน่าเสียดาย,ถึงนาทีที่ 71 ไทยเกือบได้นำจากจังหวะที่พีระพัฒน์ โน๊ตชัยยา กึ่งยิงกึ่งผ่านมาหน้าประตู บอลจะมุดเข้าประตูแต่เสเรรัตยังปัดไว้ได้ อีก 2 นาทีต่อมา ปกรณ์ได้ซัดฟรีคิกอีกครั้ง แต่บอลลอยเข้ามือเสเรรัตเหมือนเดิม,จากนั้นในนาทีที่ 81 ไทยชวดได้ประตูขึ้นนำจากลูกยิงเต็มข้อของเชาว์วัฒน์ วีระชาติ แต่เสเรรัต พุ่งปัดออกหลัง และในช่วงทดเจ็บนาทีสุดท้าย แฟนบอลไทยเฮลั่น เมื่อเจนรบ สำเภาดี ตัวสำรอง ได้บอลหลุดเข้าไปซัดประตูชัยให้ทีมไทยเอาชนะไป 2-1,จากชัยชนะในนัดนี้ ทำให้ทีมไทยประเดิม 3 แต้มได้แบบหืดจับ ส่วนนัดที่ 2 ไทยจะพบกับทีมฟิลิปปินส์ และทีมกัมพูชา จะพบกับทีมเกาหลีเหนือ 29 มี.ค.นี้ ถ่ายทอดสดทางช่องไทยรัฐทีวีเหมือนเดิม,รายชื่อนักเตะทั้ง 2 ทีม,ไทย :, สมพร ยศ, นฤบดินทร์ วีรวัฒโนดม, อดิษร พรหมรักษ์, สุวรรณภัทร กิ่งแก้ว, พีระพัฒน์ โน๊ตชัยยา, ธนบูรณ์ เกษารัตน์, ฐิติพันธ์ พ่วงจันทร์, ชนาธิป สรงกระสินธ์, ปกรณ์ เปรมภักดิ์, ชญาวัต ศรีนาวงษ์, ภิญโญ อินพินิจ,กัมพูชา :, อุม เสเรรัต, รูส ซาโมน, แซม อุน ปิดอร์, โซอี้ วิศัล, ปรัก โมนี อุดม, ฮอย ฟาลลิน, นุบ โทลา, ชาน วาธานาคา, ราธา, ซารี มัตโนโรติน, เนน โซเธียร็อต,ส่วนผลอีกคู่ในกลุ่มเดียวกัน เกาหลีเหนือ ชนะ ฟิลิปปินส์ 4-0
เจนรบ สำเภาดี หลุดไปซัดประตูชัยในช่วงทดเวลาเจ็บ ช่วยให้ทีมไทยพลิกกลับมาเฉือนชนะทีมกัมพูชา 2-1 แบบหืดจับ ประเดิม 3 แต้มแรกในศึกลูกหนังยู 23 ชิงแชมป์เอเชีย 2016 รอบคัดเลือก กลุ่มจี โดยนัดต่อไปจะดวลกับทีมฟิลิปปินส์
เจนรบ สำเภาดี,ทีมไทย,ทีมกัมพูชา,ฟุตบอลไทย,ฟุตบอลยู 23 ชิงแชมป์เอเชีย 2016,ฟุตบอลอายุไม่เกิน 23 ปี ชิงแชมป์เอเชีย,ผลบอล,ข่าว,ข่าวกีฬา,ไทยรัฐออนไลน์